ข้อใดเป็นการเตรียมตัวเพื่อรับมือกับโรคต่างๆ ในวัยสูงอายุ ในด้านสังคมและสิ่งแวดล้อม
A. ฝึกจัดการกับความเครียด
B. มีวินัยในการรับประทานยา
C. การมีส่วนร่วมในกิจกรรมต่างๆ ของสังคม
D. ฝึกปล่อยวางไม่ยึดติด
E. งดเว้นสุรา บุหรี่ สารเสพติด
คำตอบที่ถูกต้องคือ C.  เนื่องจาก เพราะการดูแลด้านสังคมและสิ่งแวดล้อมให้เหมาะสมกับวัยสูงอายุ เป็นด้านที่มักถูกละเลย แต่หากมีการเตรียมตัวที่ดีถือเป็นอีกด้านที่ทำให้ผู้สูงอายุมีชีวิตอย่างมีความสุขและมีคุณค่า การเตรียมความพร้อมในด้านนี้ ได้แก่ การรักษาความสัมพันธ์กับคนในครอบครัว การมีส่วนร่วมในกิจกรรมต่างๆ ของสังคม เช่น การพบปะสังสรรค์กับเพื่อนฝูง การทำกิจกรรมจิตอาสาต่างๆ จะทำให้ลดความเหงา โดดเดี่ยว และรู้สึกมีคุณค่าในตัวเอง

การเตรียมบ้านให้เหมาะกับผู้สูงอายุ เช่น เรื่องแสงสว่างภายในบ้าน การจัดวางสิ่งของต่างๆ ในบ้านให้เป็นระเบียบเรียบร้อย การติดตั้งอุปกรณ์ช่วยการพยุงตัว เช่น ราวในห้องน้ำ ฯลฯ เป็นต้น ซึ่งสามารถช่วยลดโอกาสเกิดอุบัติเหตุการพลัดตกหกล้มในบ้าน และนับเป็นการเตรียมพร้อมเพื่อให้ผู้สูงอายุได้ดำรงชีวิตในบ้านอย่างมีความสุข

ส่วนการงดเว้นสุรา บุหรี่ สารเสพติด และการมีวินัยในการรับประทานยา เป็นการเตรียมตัวเพื่อรับมือกับโรคต่างๆ ในวัยสูงอายุ ในด้านร่างกาย เพื่อป้องกัน และลดความเสื่อมถอยของร่างกายและอวัยวะต่างๆ

ส่วนการฝึกจัดการกับความเครียด และการฝึกปล่อยวางไม่ยึดติด เป็นการเตรียมตัวเพื่อรับมือกับโรคต่างๆ ในวัยสูงอายุ ในด้านจิตใจ เพื่อช่วยลดการเกิดปัญหาสุขภาพจิตในคนสูงอายุได้
อายุรศาสตร์ (อายุรศาสตร์) - Internal Medicine